
Európsky parlament,
–	so zreteľom na návrh Komisie pre Európsky parlament a Radu (COM(2025)0680 – C10-0103/2025),
–	so zreteľom na nariadenie Európskeho parlamentu a Rady (EÚ) 2021/691 z 28. apríla 2021 o Európskom fonde na prispôsobenie sa globalizácii na pomoc pracovníkom, ktorí prišli o zamestnanie (EGF), ktorým sa zrušuje nariadenie (EÚ) č. 1309/2013[footnoteRef:1] (ďalej len „nariadenie o EGF“), [1:  	Ú. v. EÚ L 153, 3.5.2021, s. 48, ELI: http://data.europa.eu/eli/reg/2021/691/oj.] 

–	so zreteľom na nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027[footnoteRef:2], zmenené nariadením (EÚ, Euratom) 2024/765[footnoteRef:3], a najmä na jeho článok 8, [2:  	Ú. v. EÚ L 433 I, 22.12.2020, s. 11, ELI: http://data.europa.eu/eli/reg/2020/2093/oj.]  [3:  	Ú. v. EÚ L, 2024/765, 29.2.2024, ELI: https://eur-lex.europa.eu/eli/reg/2024/765/oj.] 

–	so zreteľom na Medziinštitucionálnu dohodu zo 16. decembra 2020 medzi Európskym parlamentom, Radou Európskej únie a Európskou komisiou o rozpočtovej disciplíne, spolupráci v rozpočtových záležitostiach a správnom finančnom riadení, ako aj o nových vlastných zdrojoch vrátane plánu na zavedenie nových vlastných zdrojov[footnoteRef:4], a najmä na jej bod 9, [4:  	Ú. v. EÚ L 433 I, 22.12.2020, s. 28, ELI: http://data.europa.eu/eli/agree_interinstit/2020/1222/oj.] 

–	so zreteľom na správu Výboru pre rozpočet (A10-0115/2025), 
A.	keďže Únia vytvorila legislatívne a rozpočtové nástroje s cieľom poskytnúť dodatočnú podporu pracovníkom, ktorí trpia dôsledkami globalizácie a technologických a environmentálnych zmien, ako sú zmeny štruktúry svetového obchodu, obchodné spory, výrazné zmeny v obchodných vzťahoch Únie alebo v zložení vnútorného trhu a finančné alebo hospodárske krízy, ako aj prechod na nízkouhlíkové hospodárstvo, alebo dôsledkami digitalizácie alebo automatizácie;
B.	keďže pomoc Únie prepusteným pracovníkom by mala byť v prvom rade zameraná na aktívne opatrenia politiky trhu práce a personalizované služby, ktorých cieľom je rýchlo vrátiť ich prijímateľov do dôstojného a udržateľného zamestnania a zároveň ich pripraviť na ekologickejšie a digitálnejšie európske hospodárstvo, a to s náležitým zreteľom na Medziinštitucionálnu dohodu zo 16. decembra 2020 v súvislosti s prijímaním rozhodnutí o mobilizácii Európskeho fondu na prispôsobenie sa globalizácii na pomoc pracovníkom, ktorí prišli o zamestnanie (ďalej len „EGF“);
C.	keďže Únia najskôr rozšírila rozsah pôsobnosti EGF s cieľom poskytovať finančnú podporu v prípade akejkoľvek významnej udalosti vedúcej k reštrukturalizácii, a tým pokryť hospodárske dôsledky krízy spôsobenej ochorením COVID-19;
D.	keďže prijatím nového nariadenia o EGF v roku 2021 sa ďalej rozšíril rozsah pôsobnosti EGF na veľké reštrukturalizačné udalosti vyvolané prechodom na nízkouhlíkové hospodárstvo alebo v dôsledku digitalizácie či automatizácie, pričom sa zároveň znížila požadovaná prahová hodnota na aktiváciu EGF z 500 prepustených pracovníkov na 200;
E.	keďže revíziou viacročného finančného rámca sa znižuje maximálna ročná suma EGF zo 186 miliónov EUR na 30 miliónov EUR (v cenách z roku 2018), ako sa stanovuje v článku 8 nariadenia Rady (EÚ, Euratom) 2020/2093 zmeneného nariadením (EÚ, Euratom) 2024/765; keďže všetky inštitúcie musia napriek týmto škrtom zabezpečiť, aby prepustení pracovníci mohli počítať so solidaritou Únie prostredníctvom podpory z EGF;
F.	keďže v článku 11 ods. 1 nariadenia o EGF sa stanovuje, že 0,5 % z tejto maximálnej sumy sa môže na podnet Komisie poskytnúť na technickú pomoc;
G.	keďže technickú pomoc môžu tvoriť technické a administratívne výdavky na vykonávanie EGF, ako sú prípravné, monitorovacie, kontrolné, audítorské a hodnotiace činnosti, ako aj zhromažďovanie údajov, a to aj v súvislosti so systémami informačných technológií na úrovni organizácií, komunikačnými činnosťami a činnosťami na lepšie zviditeľnenie EGF ako fondu, alebo vzhľadom na konkrétne projekty a iné opatrenia technickej pomoci;
H.	keďže navrhovaná suma 170 000 EUR zodpovedá približne 0,49 % maximálneho ročného rozpočtu vyčleneného pre EGF v roku 2025;
1.	súhlasí s mobilizáciou 170 000 EUR a opatreniami, ktoré Komisia navrhuje financovať ako technickú pomoc v súlade s článkom 11 ods. 1 a 4 a článkom 12 ods. 2, 3 a 4 nariadenia o EGF;
2.	víta pokračujúcu prácu na normalizovaných postupoch pre žiadosti o podporu z EGF a ich riadenie s využitím funkcií systému elektronickej výmeny údajov (spoločný systém zdieľaného riadenia prostriedkov – SFC), čím sa umožní zjednodušenie a rýchlejšie spracovanie žiadostí a lepšie vykazovanie;
3.	berie na vedomie, že Komisia využije dostupný rozpočet v rámci administratívnej podpory na konanie zasadnutí expertnej skupiny kontaktných osôb EGF (dvaja členovia z každého členského štátu) a jedného seminára za účasti implementačných orgánov EGF a sociálnych partnerov na podporu vytvárania sietí medzi členskými štátmi; vyzýva Komisiu, aby na tieto schôdze a semináre naďalej systematicky pozývala Európsky parlament v súlade s príslušnými ustanoveniami rámcovej dohody o vzťahoch medzi Európskym parlamentom a Komisiou;
4.	vyzýva Komisiu, aby upravila odporúčané postupy, ktoré boli vypracované počas pandémie ochorenia COVID-19, najmä tie, ktoré môžu pomôcť urýchliť inkluzívnu zelenú a digitálnu transformáciu a podporiť kľúčové priority Únie, ako je rodová rovnosť;
5.	zdôrazňuje, že treba ďalej posilňovať všeobecnú informovanosť o EGF a jeho viditeľnosť; poukazuje na skutočnosť, že takýto cieľ sa dá dosiahnuť uvádzaním EGF v rozličných publikáciách a audiovizuálnych aktivitách Komisie, ako je stanovené v článku 11 ods. 1 nariadenia o EGF; v tejto súvislosti víta prevádzku osobitnej webovej stránky pre EGF a vyzýva Komisiu, aby ju pravidelne aktualizovala a rozširovala na zviditeľnenie európskej solidarity, ktorú EGF preukázal vo vzťahu k širokej verejnosti, a zvýšenie transparentnosti opatrení Únie;
6.	pripomína žiadajúcim členským štátom ich zásadnú úlohu poskytovať rozsiahle informácie o akciách financovaných z EGF dotknutým prijímateľom, miestnym a regionálnym orgánom, sociálnym partnerom, médiám a širokej verejnosti, ako sa uvádza v článku 12 nariadenia o EGF; vyzýva Komisiu, aby systematicky kontrolovala súlad členských štátov s nariadením o EGF, najmä s jeho článkom 12 ods. 1;
7.	schvaľuje rozhodnutie, ktoré je uvedené v prílohe k tomuto uzneseniu;
8.	poveruje svoju predsedníčku, aby podpísala toto rozhodnutie spoločne s predsedom Rady a aby zabezpečila jeho uverejnenie v Úradnom vestníku Európskej únie;
9.	poveruje svoju predsedníčku, aby postúpila toto uznesenie spolu s prílohou Rade a Komisii.

